armvectores/hy_wikipedia_2023 huggingface dataset:
Ֆրենսիս Ֆորդ Կոպպոլա

Ֆրենսիս Ֆորդ Կոպպոլա (անգլ.՝ Francis Ford Coppola, ապրիլի 7, 1939(1939-04-07)[…], Դետրոյթ, Միչիգան), ամերիկացի կինոռեժիսոր, լրագրող, գինեվաճառ, ամսագրերի հրատարակող և հյուրանոցների ցանցի տեր։ Նրան մեծ ճանաչում է բերել իր «Կնքահայրը» կինոեռագրությունը և Վիետնամի պատերազմի մասին Ապոկալիպսիսը հիմա ֆիլմը։ 
Դերասանուհի Տալիա Շայրի եղբայրն է, դերասան Նիկոլաս Քեյջի հորեղբայրը և Ջեյսոն Շվարցմանի մորեղբայրը և ռեժիսոր Սոֆիա Կոպոլայի հայրը։ Կոպպոլան «Օսկար» մրցանակի հնգակի դափնեկիր է, «Ոսկե արմավենու ճյուղի»՝ երկակի դափնեկիր։


== Կենսագրություն ==
Ծնվել է 1939 թվականի ապրիլի 7-ին Միչիգան նահանգում՝ Դետրոյթ քաղաքում։ Ծագումով իտալացի է։ Ավարտել է Հոֆստրայի քոլեջը և Լոս Անջելեսի Կալիֆոռնիական համալսարանի կինոդպրոցը։ 1963 թվականին նկարահանեց իր առաջին ֆիլմը՝ Dementia 13։ 1975 թվականին Կալիֆոռնիայում խաղողի այգիով տուն ձեռք բերեց և սկսեց զբաղվել գինեգործությամբ։ Այսօր նրա գինեգործարանը արտադրում է ավելի քան 10 տեսակի գինիներ։ Sofia գինին նա անվանել է իր դստեր՝ Սոֆիա Կոպոլայի պատվին։


== Կոպպոլան հայ կինոյի մասին ==
Ֆրենսիս Ֆորդ Կոպպոլան գնահատել է հայ կինոռեժիսորներ Փարաջանովին և Միքայել Վարդանովին։


== Մրցանակները ==
Առաջին «Օսկարը» ստացել է 1971 թվականին «Պատտոն» (1970) ֆիլմի համար (որպես լավագույն սցենար, Ֆրենսիս Ֆորդ Կոպպոլան ներկա չէր մրցանակաբաշխությանը)։ Երկրորդը ստացել է 1973 թվականին Կնքահայրը (1972) ֆիլմի համար (որպես լավագույն սցենար), երրորդը, չորրորդը և հինգերորդը՝ Կնքահայրը 2 (1974) ֆիլմի համար (որպես լավագույն ռեժիսոր, սցենար և կինոնկար)։


== Ֆիլմագրություն ==


== Ծանոթագրություններ ==


== Արտաքին հղումներ ==
IMDb
Ֆրենսիս Ֆորդ Կոպպոլա - Parajanov.com
Ֆրենսիս Ֆորդ Կոպպոլան Միքայել Վարդանովի Փարաջանով։ Վերջին գարուն ֆիլմի մասին
Rotten Tomatoes
Ֆեյսբուք
Լա Ռոշֆուկո (Շարանտի գավառ)

Լա Ռոշֆուկո (ֆր.՝ La Rochefoucauld), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 3162 մարդ, բնակչության խտությունը` 438.56 մարդ/կմ²։ Բնակավայրը զբաղեցնում է 7.21 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 21 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1697 աշխատունակ (15-64 տարեկան) բնակիչ, որոնցից ակտիվ էին 1143-ը, իսկ ոչ ակտիվները` 554։ Ակտիվության ցուցանիշը կազմում է 67,4 %։ 1143 աշխատունակ մարդկանցից աշխատել է 965 անձ (480 տղամարդ և 485 կին)։ Գործազուրկ են եղել 178 անձ (77 տղամարդ և 101 կին)։ 554 անաշխատունակներից 102-ը եղել են աշակերտներ կամ ուսանողներ, 220-ը` թոշակառուներ, իսկ 232-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Circles (երգ, Post Malone)

«Circles», ամերիկացի ռեփեր Post Malone-ի երգը, որը թողարկվել է 2019 թվականի օգոստոսի 30-ին որպես նրա երրորդ՝ «Hollywood's Bleeding» ստուդիական ալբոմի երրորդ սինգլ՝ Republic լեյբլի միջոցով։ Երաժշտական տեսահոլովակը թողարկվել է 2019 թվականի սեպտեմբերի 3-ին։


== Պատմություն ==
Post Malone-ն երգն առաջին անգամ ներկայացրել է օգոստոսի 5-ին՝ «Bud Light Dive Bar Tour» (Նյու Յորք) համերգային շրջագայության ժամանակ, որտեղ պատմել է հաջորդ շաբաթ այն թողարկելու իր ծրագրերի մասին։ Նոր երգից մի փոքր հատված երաժիշտը տեղադրել է YouTube-ում նույն օրը։ Երգի նախադիտումը տեղի է ունեցել 2019 թվականի օգոստոսին՝ «Ջիմի Ֆելոնի երեկոյան շոուի» ժամանակ։
Երգն ընդհանուր առմամբ դրական է գնահատվել երաժշտական քննադատների կողմից։


== Առևտրային հաջողություն ==
«Circles» երգը Billboard Hot 100 չարթում դեբյուտ է կատարել 7-րդ հորիզոնականում։ Նույն թվականի նոյեմբերի 30-ին երգը գլխավորել է չարթը, դառնալով Մալոնի նման արդյունք գրանցած չորրորդ երգը։


== Երաժշտական տեսահոլովակ ==
«Circles» երգի տեսահոլովակը թողարկվել է 2019 թվականի սեպտեմբերի 3-ին՝ Մալոնի ՅուԹյուբյան ալիքում։ Ռեժիսորը Քոլին Թիլլին է։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Ռեսմեկեևո

Ռեսմեկեևո (ռուս.՝ Ресмекеево, բաշկիրերեն՝ Рәсмәкәй), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 96 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիրտուս

Վիրտուս (լատ.՝ Virtus` արիություն), լատինների կանացի աստվածություն, ռազմական արիություն անձնավորում։ Վիրտուսը համարվում էր Մարսի ուղեկցուհին և մեծարվում էր Հոնորի հետ միասին, նրանց կրկնակի տաճարը կանգնեցված էր Մարսի սրբավայրի մոտ։ Պատկերվում էր լիազեն ամազոնուհու տեսքով։ Վիրտուսը երբեմն նույնացվում էր Բելլոնայի հետ։
Պարտեզ (Թորթումի գավառ)

Պարտեզ, գյուղ (ավան) Արևմտյան Հայաստանում, Էրզրումի վիլայեթի Թորթումի գավառակում կամ Կարսի մարզի Օլթիի գավառում։ Գտնվում էր Օլթի քաղաքից 30 կմ հարավ-արևելք, Պարտեզ գետի ափին։


== Պատմություն ==
Հնում մտել է Տայք աշխարհի Պարտիզացփոր գավառի մեջ և հանդիսացել է վերջինիս կենտրոնը։ XX դարի սկզբներին գյուղը գտնվում էր ռուս-թուրքական սահմանագլխին։
1915 թվականի Մեծ եղեռնի ժամանակ թուրքերի հարձակումների պատճառով 720 հայ գաղթել և հաստատվել է Սև ծովի առափնյա տարածքներում։


== Բնակչություն ==
XX դարի սկզբին ուներ 200 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունը, հողագործությունն ու արհեստներն էին։


== Պատմամշակութային կառույցներ ==
Պարտեզն ուներ եռաբսիդ տաճար։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հունաստանի ֆուտբոլի առաջնություն 1953-1954

Հունաստանի ֆուտբոլի առաջնություն 1953-1954, Հունաստանի 18-րդ ֆուտբոլի առաջնությունը։ Մրցաշարի չեմպիոն է դարձել «Օլիմպիակոսը»։ Մրցաշարին մասնակցել է 6 թիմ։


== Արտաքին հղումներ ==
Հունաստանի առաջնությունը rsssf.com կայքում
Իգոր Բելյաև (դիվանագետ)

Իգոր Բելյաև (ռուս.՝ И́горь Алексе́евич Беля́ев, մայիսի 6, 1967(1967-05-06)), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2019 թվականի հունիսի 11)։


== Կենսագրություն ==
1989 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է արաբերենին և անգլերենին։
1989 թվականից զբաղվում է դիվանագիտական գործունեությամբ։

2003 թվականից մինչև 2009 թվականը Սիրիայում եղել է Ռուսաստանի Դաշնության դեսպանատան խորհրդական, ավագ խորհրդական։
2009-2010 թվականներին եղել է Մերձավոր Արևելքի և Հյուսիսային Աֆրիկայի վարչության ավագ խորհրդական, բաժնի պետ, փոխտնօրեն։
2017 թվականի հուլիսի 10-ից Ալժիրում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2015 թվականի հուլիսի 21)
1-ին դասի արտակարգ և լիազոր դեսպանորդ (2019 թվականի հունիսի 11)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Ֆուտբոլի Անգլիայի գավաթ 1924-25

Ֆուտբոլի Անգլիայի գավաթ 1924-25 (անգլ.՝ 1924-25 FA Cup), Ֆուտբոլի Անգլիայի գավաթի 50-րդ խաղարկությունն է, որում հաղթեց «Շեֆիլդ Յունայթեդ» ֆուտբոլային ակումբը։


== Եզրափակիչ ==
Right Now (Na Na Na)

«Right Now (Na Na Na)», Էյքոնի երրորդ Freedom ստուդիական ալբոմի երրորդ սինգլը։ Թողարկվել է 2008 թվականի սեպտեմբերի 23-ին։


== Տեսահոլովակը ==
Պաշտոնական տեսահոլովակի ռեժիսորն է Էնթոնի Մանդլերը։ Այն թողարկվել է 2008 թվականի նոյեմբերի 6-ին։


== Արտաքին հղումներ ==
Right Now (Na Na Na) ՅուԹյուբում
Յաբլոնովկա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ՅաբլոնովկաՅաբլոնովկա (ուկրաիներեն՝ Яблунівка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1831 թվականին։
2001 թվականի տվյալներով Յաբլոնովկա գյուղում բնակվում էր 27 մարդ։ Բնակավայրը զբաղեցնում է 30 կմ² տարածք։ Բնակչության խտությունը կազմում էր 0,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փանիկ (Արդահանի գավառ)

Անվան այլ կիրառումների համար տե՛ս՝ Փանիկ (այլ կիրառումներ)Փանիկ, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից 28 կմ հարավ֊արևելք, Ծովակ Հյուսիսո լճից արևմուտք։


== Բնակչություն ==
1907 թվականին ուներ 420 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ռիֆաթ Մևլան զադե

Ռիֆաթ Մեվլան զադե (1872 - 1950), թուրք լրագրող, ծագումով քուրդ։ Մասնակցել է «Միություն և աոաջադիմություն» երիտթուրքական կուսակցության գաղտնի ժողովներին և քաջատեղյակ էր կուսակցության գործունեությանը։ Գրել է «Թուրքական հեղափոխության ներքին ծալքերը» աշխատությունը (1929, արաբատառ թուրք., անավարտ)։ Գրքի 1-ին մասում խոսում է Թուրքիայի՝ առաջին համաշխարհային պատերազմի մեջ մտնելու և պատերազմի ընթացքում տեղի ունեցած իրադարձությունների, 2-րդ մասում՝ քեմալական շարժման ծագման և ընթացքի մասին։ Գրքի 3-րդ և 4-րդ մասերը (Օսմանյան կայսրության կազմալուծումը և մինչև Լոզանի կոնֆերանսը տեղի ունեցած իրադարձությունները) չի հաջողվել հրատարակել։ Ռիֆաթի անձնական հուշերի և փաստական հարուստ նյութերի հիման վրա նկարագրում է 1909 թվականի Սղանայի հայերի կոտորածը, առաջին համաշխարհային պատերազմի ժամանակ հայերի տեղահանությունը և ջարդերը, նշում հայերի բոնի մահմեդականացման փաստեր։ Ռիֆաթը շեշտում է. որ հայերի ցեղասպանությունն իրականացնելու համար «Միություն և առաջադիմություն» կուսակցության ստեղծած «Թեշքիլաթը մահսուսե»-ի («Հատուկ կազմակերպություն») «կատարած հանցագործություններն ու բռնությունները, արատավորելով թուրք ժողովրդին աշխարհի հասարակության առջև, արյունալի և բարբարոսական էջեր արձանագրեցին նրա պատմության մեջ»
Բոպոն

Բոպոն, (ֆր.՝ Beaupont) համայնք (կոմունա) Ֆրանսիայում։ Գտնվում է Ֆրանսիայի Ռոն Ալպեր մարզում և Էն գավառի կազմում։ Համարվում է Բոպոն շրջանի մաս։


== Աշխարհագրություն ==
Կոմունան գտնվում է 350 կմ հեռավորության վրա մայրաքաղաք Փարիզից և 80 կմ հյուսիս-արևելք Լիոնից։
Կոմունայի տարածքում հոսում են Սոլնան և Սևրոն գետերը։


== Կլիմա ==
Կլիման բարեխառն է՝ նկարագրվում է ցուրտ ձմեռներով և տաք ամառներով։ Անձրևներ լինում են հազվադեպ՝ հիմնականում ամռանը։


== Բնակչություն ==
2010 թվականի տվյալներով համայնքի բնակչությունը կազմում է 624 մարդ։


== Ծանոթագրություններ ==


== Արտաքին հղումներ ==

«Бопон» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-04-07 
«Бопон» (ֆրանսերեն)։ cassini.ehess.fr։ Վերցված է 2014-04-07
Անկիլոստոմիդոզներ

Անկիլոստոմիդոզներ, մարդու և կենդանիների ճիճվային հիվանդություններ, որոնց հարուցիչները կլոր որդերի դասի անկիլոստոմիդներն են։ Մարդու աղիքներում ապրում է այդ մակաբույծների 2 տեսակ՝ անկիլոստոմա և նեկատոր։ Անկիլոստոմիդոզները տարածված են արևադարձային և մերձարևադարձային կլիմա ունեցող երկրներում։ Բարեխառն կլիմայի գոտում հանդիպում են ստորգետնյա բարձր ջերմաստիճանի և խոնավության պայմաններում աշխատողների (հանքափորներ, հորատողներ և այլն) մոտ։ Վարակի տարածման հիմնական աղբյուրը մակաբույծների ձվերով աղտոտված հողն է։


== Վարակում ==
Անկիլոստոմիդոզներով հաճախ վարակվում է գյուղական բնակչությունը՝ չվարակազերծված արտաթորանքներով պարարտացրած դաշտերում, բանջարանոցներում, այգիներում աշխատելիս (հատկապես՝ ոտաբոբիկ)։


== Մակաբույծի կյանքի ցիկլ ==

Հասուն անկիլոստոմիդները մակաբուծում են բարակ (հիմնականում՝ 12-մատնյա) և հաստ աղիքներում։ Հիվանդի կղանքի հետ ձվերն ընկնում են շրջակա միջավայր, որտեղ բարենպաստ պայմանների դեպքում 24 ժամ հետո ձևավորվում են թրթուրներ։ Ապրելով հողում դրանք մարդու օրգանիզմ են թափանցում սովորաբար մաշկի, երբեմն՝ վարակված բանջարեղենի, մրգի կամ ջրի միջոցով, և 8-10 շաբաթից թրթուրները վերածվում են հասուն մակաբույծների։


== Ախտանիշներ ==
Հիվանդության ախտանշաններն ի հայտ են գալիս վարակվելուց 2-3 ամիս անց։ Առաջանում են ստամոքսաղիքային համակարգի խանգարումներ, սակավարյունություն, երբեմն՝ ծանր ընթացքով, լինում են կտրուկ թուլություն, գլխապտույտ, գլխացավ, անաշխատունակություն, երեխաների ֆիզիկական և մտավոր կարողությունների նվազում։


== Ախտորոշում ==
Ախտորոշումը, հիվանդի կղանքում մակաբույծ որդերի ձվերի հայտնաբերում։


== Բուժում ==
Բուժումը կատարվում է հիվանդանոցում։


== Կանխարգելում ==
Անկիլոստոմիդոզներով վարակված մարդկանց (որոնք վարակի միակ աղբյուրն են) հայտնաբերում և բուժում, հողի սնուցման համար նախատեսված աղբի վարակազերծում կոմպոստացման եղանակով։ Հողի առանձին մասերում՝ (հանքահորերում, զուգարանների շուրջը) 10 օրը մեկ լցվում է կերակրի աղ (1 մ2-ին՝ 1 կգ)։
Սուրբ Մարտինի կղզի

Սուրբ Մարտինի կղզի (անգլերեն՝ St. Martin's), Սիլլի կղզիների ամենահյուսիսային կղզին է։ Իր մեծությամբ այն այս կղզիախմբի երրորդ կղզին է և ունի 237 հեկտար տարածք։


== Կառուցվածքը և բնակչությունը ==
Կղզին հիմնականում կազմված է երեք մասից՝ Հայը Թաուն (բարձր քաղաք), Միդլ Թաուն (միջին քաղաք) և Լոուեր Թաուն (ցածր քաղաք)։
Կղզու ընդհանուր բնակչությունը կազմում է 142 մարդ։ Կան տներ ագարակներ և քոթեջներ։
Կղզում գործում էր հյուրանոց, որը փակվել է 2013 թվականին։ Կար նաև գինետուն, որը հիմա փակված է և վաճառքի է տրված։ Գործող հաստատություններից են նաև թեյարանը, հացի փուռը, մի քանի նավամատույցներ և այլ մանր շինություններ։
Սուրբ Մարտինի կղզին հատուկ խճուղուվ կապված է Սպիտակ Կղզու հետ։
Կղզում կա երկու եկեղեցի՝ անգլիական և մեթոդիստական։
(6280) Սիկարդի

(6280) Սիկարդի (անգլ.՝ Sicardy), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 2-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,222836 ա. մ., առավելագույնը մոտենում է 1,9017 ա. մ. հեռավորության վրա և հեռանում 2,544 ա. մ.։ Արեգակի շուրջ մեկ ամբողջական պտույտ է կատարում 1210,49 երկրային օրվա ընթացքում, իր ուղեծրով շարժվելով միջինում 0,297401 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6280) Սիկարդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալբերտ Խաչատուրով

Ալբերտ Իոսիֆի Խաչատուրով (մարտի 8, 1930(1930-03-08), Տաշքենդ, Ուզբեկական ԽՍՀ, ԽՍՀՄ - փետրվարի 8, 1976(1976-02-08), Տաշքենդ, Ուզբեկական ԽՍՀ, ԽՍՀՄ), խորհրդային, ուզբեկ, թատերական ռեժիսոր, կինոռեժիսոր, սցենարիստ, Ուզբեկական ԽՍՀ արվեստի վաստակավոր գործիչ (1957)։


== Կենսագրություն ==
Ալբերտ Խաչատուրովը ծնվել է 1930 թվականին Տաշքենդ քաղաքում։ 1948 թվականին ավարտել է Տաշքենդի կինոդերասանների դպրոցը, իսկ 1953 թվականին Տաշքենդի Օստրովսկու անվան գեղարվեստա-թատերական ինստիտուտի ռեժիսուրայի ֆակուլտետը։ 1953 թվականից եղել է Նամանգանի Նավոյի անվան դրամատիկական թատրոնին գլխավոր ռեժիսորը, իսկ 1960 թվականից՝ Խամզայի անվան ակադեմիական թատրոնի ռեժիսորը։
1960-1976 թվականներին աշխատել է Ուզբեկֆիլմում որպես ռեժիսոր։ Դասավանդել է Տաշքենդի երաժշտական ուսումնարանում և Օստրովսկու անվան թատերական ինստիտուտում։ «Նաշտար» հանրապետական երգիծական կինոժուռնալի մի շարք սյուժեների ռեժիսորն է եղել։


=== Ընտանիք ===
Խաչատուրովի կինը՝ Նադեժդա Սավիշնան, թատերագետ-հեռուստալրագրող էր։
Որդին՝ Միքայել Խաչատուրովը (ծն․ 1956), «Արևելքի մեղեդին» միջազգային փառատոնի ռեժիսորն է։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==


== Արտաքին հղումներ ==
ХАЧАТУРОВ Альберт Иосифович (ռուս.)
Ալբերտ Խաչատուրով (անգլ.) Internet Movie Database կայքում
Բոբոթի (Մարտվիլի շրջան)

Բոբոթի (վրաց.՝ ბობოთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 200 մետր բարձրության վրա։ Շրջկենտրոն Մարտվիլյից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 539 մարդ։


== Ծանոթագրություններ ==
Զաուերլախ

Զաուերլախ (գերմ.՝  Sauerlach), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 8733 մարդ (դեկտեմբերի 31, 2009) ։ Զբաղեցնում է 48,49 կմ² մակերես։ Պաշտոնական կոդ՝  09 1 84 141։


== Ծանոթագրություններ ==


== Արտաքին հղումներ ==
Պաշտոնական կայք
Լյուդվիգ Էմիլ Գրիմ

Լյուդվիգ Էմիլ Գրիմ (գերմ.՝ Ludwig Emil Grimm, մարտի 14, 1790(1790-03-14)[…], Հանաու, Մայն Կինցիգ, Դարմշտադտի վարչական շրջան, Հեսսեն, Գերմանիա - ապրիլի 4, 1863(1863-04-04)[…], Կասել, Հեսսեն, Գերմանիա), գերմանացի նկարիչ և փորագրող։
Վիլհելմ և Յակոբ Գրիմների եղբայրը։


== Կենսագրություն ==

Լյուդվիգ Էմիլ Գրիմը ծնվել է 1790 թվականի մարտի 14-ին Հանաու քաղաքում։ Նա Շտայնաու-ան-դեր-Շտրասե քաղաքի ամտման Ֆիլիպ Վիլհելմ Գրիմի (1751-1796) և Դորոթեա Ցիմմերի (1755-1805) երրորդ որդին էր։ Գերմանացի հայտնի բանասերներ Վիլհելմ և Յակոբ Գրիմների փոքր եղայրը պատմագիտության մեջ հաճախ կոչվում է Եղբայր-նկարիչ (գերմ.՝ Malerbruder): 1808 թվականին մեկնել է Մյունխեն՝ նկարչություն և փորագրություն սովորելու ժամանակի հայտնի նկարիչ և փորագրող Կ. Հեսսայի մոտ, և կարճ ժամանակ անց հասել է մեծ հաջողությունների։

Լյուդվիգ Էմիլ Գրիմը ստեղծագործել է ամենատարբեր տեխնիկաներով ու ժանրերով. նրա աշխատանքների մեջ կան ժանրային ստեղծագործություններ, բնանկարներ, մարտանկարների և կենդանական էտյուդներ, բայց հիմնականում դիմանկարներ են։ Նա իրավամբ 19-րդ դարի ամենահայտնի ծաղկողներից է. 1812-1815 թվականներին նկարազարդում է պատրաստել իր ավագ եղբայրների ամենահայտնի գործերից մեկի՝ «Գերմանական հեքիաթների ժողովածուի» համար։ Նրանց կողմից այդ հրատարակության համար ստեղծած կերպարները դարձել են դասական և մինչ օրս բազմաթիվ երկրներում վերարտադրվում են այդ հեքիաթները ձևավորողների ու հրատարակողների կողմից։
1813-1815 թվականներին Լ. Է. Գրիմը մասնակցել է «Ազատագրական պատերազմին» (գերմ.՝  Befreiungskriege ), որի ավարտից հետո բնակություն է հաստատել Կասելում։ 1816 թվականին շատ ամիսներ ճանապարհորդել է Իտալիայում, այնուհետև նորից վերադարձել է Մյունխեն։ 1825 թվականին գերմանական ծագմամբ ռուս նկարիչ Ե. Ֆ. Ռեյտերնի հետ հիմնել է Գերմանիայում նկարիչների առաջին մասնագիտական միավորումը՝ «Նկարիչների վիլլինգսխաուզենյան գաղութը» (գերմ.՝  Willingshauser Malerkolonie): 1832 թվականին ընտրվել է Կասելի համալսարանի պրոֆեսոր։
Լյոդվիգ Էմիլ Գրիմը մահացել է 1863 թվականի ապրիլի 4-ին Կասելում։


== Ստեղծագործություններ և աշխատանքների ալբոմներ ==
[Grimm L.E.] Das Bild des Fremden im Werk von Ludwig Emil Grimm (1790—1863) / Hg. von Herbert von Bose. Marburg, 2007.
Grimm L.E. Erinnerungen aus meinem Leben / Hg. und ergänzt von Adolf Stoll. Leipzig, 1915.


== Ծանոթագրություններ ==


== Գրականություն ==
Grimm, Ludwig Emil // Allgemeine Deutsche Biographie (ADB). — Bd. 9. — Lpz.: Duncker & Humblot, 1879. — S. 689—690. (нем.)
Lemmer M. Die Brüder Grimm. Leipzig, 1985.


== Արտաքին հղումներ ==
Literature by and about Ludwig Emil Grimm in the German National Library catalogue
There is literature about Ludwig Emil Grimm in the Hessian Bibliography
Brüder Grimm-Museum Kassel and Brüder Grimm-Gesellschaft [1]
Malerkolonie Willingshausen
Հացիկ (այլ կիրառումներ)

Հացիկ  կարող է վերաբերել՝

Հացիկ (Մշո գավառ) - գյուղ Արևմտյան Հայաստանում, Բիթլիսի վիլայեթի Մշո գավառում։
Հացիկ (Արմավիրի մարզ) - գյուղ ՀՀ Արմավիրի մարզում, Արմավիրի տարածաշրջանում։
Հացիկ (Շիրակի մարզ) - գյուղ ՀՀ Շիրակի մարզում։
Հացիկ (լեռնագագաթ) - լեռնագագաթ Սյունիքի մարզում, Բարգուշատի լեռնահամակարգում։


== Տես նաև ==
Հացիկավան - գյուղ ՀՀ Շիրակի մարզում։
Հացեկաց - գյուղ պատմական Հայաստանի Տարոն (կամ Տուրուբերան) գավառում։
Դաունի համախտանիշի համաշխարհային օր

Մարտի 21-ը Դաունի համախտանիշի համաշխարհային օրն է (World Down Syndrome Day (WDSD)։ Այս օրը Դաունի համախտանիշ ունեցող մարդիկ, իրենց ընտանիքի անդամները, գործընկերները կազմակերպում և մասնակցում են հանրային տարբեր ակցիաների և միջոցառումների՝ Դաունի համախտանիշի վերաբերյալ իրազեկվածության բարձրացման համար։ Հանրային միջոցառումները նաև նվիրված են իրավունքների իրացման, ներառականության և կարծրատիպերը կոտրելուն։ Այս միջոցառումներից շատերը հավաքագրվում են Դաունի համախտանիշի համաշխարհային օրվա կայքէջում։


== Պատմություն ==
Տրիսոմիա 21-ի հետազոտությունների ֆրանսիական ասոցիացիան (ՏՀՖԱ), որը հիմնադրվել է 1990 թվականին, ստեղծվել է աջակցելու Դաունի համախտանիշի (Տրիսոմիա 21) մասին բժշկական և գիտական զարգացումներին։ 2005 թվականին Ասոցիացիան որոշում կայացրեց խորհրդանշական օր սահմանել երրորդ ամսի՝ մարտի 21-րդ օրը, քանի որ համախտանիշի դեպքում հենց 21-րդ քրոմոսոմը ունի երեք օրինակ՝ երկուսի փոխարեն։ Ասոցիացիայի առաջին հանդիպումը տեղի ունեցավ 2005 թվականի մարտի 21-ին Փարիզում՝ «Լավ աջակցելու համար՝ լավ հասկանալ» խորագրով։ Երբ նույն տարվա հունիսին դոկտոր Խուան Պերեիրան կազմակերպեց միջազգային հանդիպում Դաունի համախտանիշի Եվրոպական ասոցիացիայի (ԴՀԵԱ) կողմից, իսկ ՏՀՖԱ-ն առաջարկեց նրանց ևս խորհրդանշական օրն ընտրել մարտի 21-ը։
2006 թվականի մարտի 21-ին ՏՀՖԱ-ն կազմակերպել էր երկրորդ հանդիպումը Փարիզում։ Նույն ժամանակ պրոֆեսոր Ստիլիոնոս Անտոնարակիսը, ով Ժնևի բժշկական համալսարանից է, իմանալով ՏՀՖԱ-ի, ԴՀԵԱ-ի որոշումը առաջարկեց մարտի 21-ին Ժնևում մանիֆեստ անցկանցնել։
2006-ի մարտի 21-ին առաջին երկու մանիֆեստները տեղի ունեցան աշխարհում։ Այդ օրվանից ՏՀՖԱ-ն կազմակերպում է այն ամեն տարի։ 2007-ի դեկտեմբերի 20-ին Առողջապահության համաշխարհային կազմակերպությունը ճանաչեց մարտի 21-ը որպես Դաունի համախտանիշի համաշխարհային օր։ Միացյալ ազգերի կազմակերպության Գլխավոր ասամբլեան 2011-ի դեկտեմբերի 19-ին օրն ավելացրեց հիշարժան օրերի ցանկում։ 2012-ից ամեն տարի այդ օրը ՄԱԿ-ը կոչ է անում անդամ պետություններին, միջազգային և տեղական կազմակերպություններին, ինչպես նաև մասնավոր սեկտորին ուշադրություն հրավիրել Դաունի համախտանիշ ունեցող անձանց իրավունքներին։
2006 թվականից սկսած «Դաուն սինդրոմ ինթերնեյշընլ» կազմակերպությունը «Դաուն սինդրոմ ինթերնեյշընլ» կամզակերպության կայքը մի կայքում Դաունի համախտանիշի համաշխարհային օրվա կայքը է հավաքագրում մարտի 21-ին տեղի ունեցող միջոցառումները։


== Արտաքին հղումներ ==

Դաունի համախտանիշով մարդկանց համաշխարհային օր Archived 2019-12-29 at the Wayback Machine.
Դաունի համախտանիշի համաշխարհային օրվա կայքը
«Դաուն սինդրոմ ինթերնեյշնըլ» կազմակերպության կայքը
ՄԱԿ-ի կայքում Դաունի համախտանիշի համաշխարհային օրվա մասին
Disabilityinfo.am կայքը
Գորիցիա

Անվան այլ կիրառումների համար տե՛ս՝ Գորիցիա (այլ կիրառումներ)Գորիցիա (իտալ. Gorizia), կոմունա և քաղաք Իտալիայի Գորիցիա գավառում, Ֆրիուլի Վենետիկ Ջուլիա մարզում։
Քաղաքը տեղակայված է Իզոնցո գետի աջ ափին։
Բնակավայրի հովանավորներն են համարվում սրբեր Էրմակորան և Ֆորտունատոն։ Ամեն տարի հուլիսի 12-ին տոնվում է քաղաքի տոնը։ Քաղաքի անվանումը գալիս է սլովեներեն Gorica բառից, որը նշանակում է «փոքրիկ լեռ»։


== Արտաքին հղումներ ==
Պաշտոնական կայք
Զիարեթ (Օվաջիկի գավառ, Խաղաջուրի մոտ)

Անվան այլ կիրառումների համար տե՛ս՝ Զիարեթ (այլ կիրառումներ)Զիարեթ, գյուղ Արևմտյան Հայաստանում, Խարբերդի վիլայեթի Օվաջիկի գավառակում։ Գտնվում էր գավառակի հյուսիսային կողմում, Խաղաջուր լեռան հարավային փեշերին։ Հանդիսանում էր շրջանի կենտրոն։


== Բնակչություն ==
1915-1916 թվականներին ուներ 130 տուն հայ և 160 տուն քուրդ բնակիչ։


== Պատմամշակութային կառույցներ ==
Մինչև 1915 թվականը գյուղի մոտ նշմարվում էին եկեղեցու, խաչքարների ավերակների մնացորդներ և հին բնակավայրի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
R (այլ կիրառումներ)

R, կարող է վերաբերել՝

R - տվյալների վիճակագրական մշակման և համապատասխան գծապատկերների կառուցման համար նախատեսված ծրագրավորման լեզու
R - լատինական այբուբենի 17-րդ տառ
Լենինսկի (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ԼենինսկիյԼենինսկի (ռուս.՝ Ленинский, բաշկիրերեն՝ Ленинск), գյուղ Ռուսաստանի, Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 332 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կավահան

Կավահան (Ղավախան), գյուղ Արցախի Մարտունու շրջանում՝ հանրապետության հարավարևելյան հատվածում, Մարտունի շրջկենտրոնից 36 կմ հեռավորության վրա, իսկ մայրաքաղաք Ստեփանակերտից` 28 կմ հեռավորության վրա։ 


== Աշխարհագրություն ==
Համայնքը լեռնային է, ունի 705,07 հա տարածք, որից 357,18 հա գյուղատնտեսական նշանակության, 305,82 հա անտառային հողեր։ Համայնքի տարածքում առկա են թվով 5 աղբյուրներ` «Գյուղամեջի», «Էլուդարա», «Արզումանեն», «Գյուլասեն» և «Ըղեն»։
Առկա է իսլանդական շպատի հանքային պաշար։


== Բնակչություն ==
2015 թվականին Կավահան համայնքի բնակչության թվաքանակը կազմում է 75 մարդ, կա 30 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ։


== Պատմամշակութային հուշարձաններ ==
Համայնքի պատմամշակութային հուշարձաններն են` Սբ. Աստվածածին եկեղեցի (1871 թ.), գերեզմանոց (XVII-XIX դդ.), խաչքար (XVI դ.), հաշվառված է 21 հուշարձան։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, Կոլխոզաշենի միջնակարգ դպրոցի Կավահանի մասնաճյուղը, որտեղ սովորում էին 15 աշակերտներ։


== Ծանոթագրություններ ==
Կադիլի (Ելիզավետպոլի գավառ, այլ գյուղ)

Կադիլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 25 կմ հյուսիս-արևմուտք, Կուրի աջ կողմում։
Բնակչության մասին տեղեկություններ հայտնի չեն։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ուիլ Բայնեմ

Ուիլիամ «Ուիլ» Բայնեմ, (անգլ.՝ William "Will" Bynum, հունվարի 4, 1983(1983-01-04), Չիկագո), ամերիկացի պրոֆեսիոնալ բասկետբոլիստ, խաղարկող։ Վերջին անգամ հանդես է եկել Բասկետբոլի ազգային ասոցիացիայի (NBA) «Վաշինգտոն Վիզարդս» ակումբում։


== Արտաքին հղումներ ==
Էջը NBA.com կայքում(անգլ.)
Քրիստոֆ Մաե

Քրիստոֆ Մաե (ֆր.՝ Christophe Maé, հոկտեմբերի 16, 1975(1975-10-16), Կարպանտրաս), ֆրանսիացի հեղինակ-կատարող, երգիչ, կոմպոզիտոր և բանաստեղծ։


== Կենսագրություն ==
Դեռևս վաղ տարիներից Քրիստոֆ Մաեն սկսել է մի շարք երաժշտական գործիքներ նվագել՝ կիթառ, ջութակ և հարվածային գործիքներ։ Ավելի ուշ նրա կուռքերն են դառնում Բոբ Մառլին ու Սթիվի Ուանդերը, որոնցից ներշնչվելով սկսել է հարմոնիկա նվագել։
Տասնութ տարեկան հասակից Քրիստոֆ Մաեն սկսել է փաբերում և զանազան տոներին երգել։ Հիմնականում կատարել է սոուլ, բլյուզ և ռեգգի։ Հայազգի երգչուհի Շերի համերգի ժամանակ երգել է որպես նախապատրաստող երգիչ։ 2005 թվականին Դավ Աթթիան առաջարկել է Քրիստոֆին մասնակցել «Արև արքա» մյուզիքլի քաստինգներին։ Մաեն հաղթահարեց քաստինգներն ու ընտրվեց խաղալու արքայի եղբոր դերը։


=== Mon Paradis ===
«Mon Paradis» -ը Քրիստոֆ Մաեի անդրանիկ սոլո ալբոմն է, որը թարգմանաբար նշանակում է «Իմ դրախտը», որը լույս է տեսել 2007 թվականի մարտի 19-ին։ Շնորհիվ 19 марта 2007. Благодаря успеху выпущенных синглов «On s’attache, Parce qu’on sait jamais», «Ca fait mal» և «Belle demoiselle» սինգլների այս ալբոմը ստացավ ադամանդ և վաճառվեց ավելի քան 1 600 000 օրինակով։
Նույն թվականին Քրիստոֆը սկսեց առաջին համերգային շրջագայությունները։ Սկսելով ֆրանսիական փոքր բեմերից Մաեն 2008 թվականին արդեն երգեց փարիզյան «Զենիթ» համերգասրահում։


=== On trace la route ===
Այս սկավառակը լույս է ընծայվել 2010 թվականի մարտի 22-ին, որից առաջ՝ 2009 թվականի նոյեմբերի 27-ին թողարկվեց  «Dingue Dingue Dingue» սինգլը։ Հետո թողարկվեցին ևս երեք սինգլներ. փետրվարին՝ «J’ai laissé», մայիսին՝ «Je me lâche»,  սեպտեմբերին՝ «Pourquoi c’est beau»: 2010 թվականին Քրիստոֆ Մաեն նոր համերգաշար սկսեց հունիսից և հինգ համերգներ տվեց Զենիթում ու Բերսիում։ Տուրնեն շարունակվեց նաև 2011 թվականին, որի ժամանակ ելույթներով հանդես եկավ Շվեյցարիայում և Գերմանիայում։
2010 թվականի նոյեմբերի 8-ին թողարկվեց «On trace la route» ալբոմը, որի մեջ ներառված էին բոնուսային երգեր։


== Սկավառակագրություն ==


=== Ալբոմներ ===


=== Սինգլներ ===


== Պարգևներ ==
NRJ Music Awards
2007 - Ֆրանսիական տարվա հայտնություն
2008 - Ֆրանսիայի լավագույն արտիստ
2008 -  «On s’attache» տարվա երգ
2009 - Ֆրանսիայի լավագույն արտիստ
2009 - «Belle demoiselle» տարվա երգ
2013 - NRJ Award of Honor հատուկ մրցանակ
Victoires de la musique
2008 - հանդիսատեսի համակրանք մրցանակ
World Music Awards
2008 - Ֆրանսիայի լավագույն արտիստ
Այլ
2011 - Արվեստի և գրականության ասպետ


== Ծանոթագրություններ ==


== Արտաքին հղումներ ==
Официальный сайт
Քրիստոֆ Մաե Ֆեյսբուքում
Քրիստոֆ Մաե  էջը Յություբ տեսահոսթինգում
Բիր ալ-Կուտի վրացալեզու արձանագրություն

Բիր ալ-Կուտի վրացալեզու արձանագրություն կամ Պաղեստինի վրացական արձանագրություններ (վրաց.՝ ბირ ელ ყუტის წარწერები), հին վրացական ասոմթավրուլի գրով մակագրված բյուզանդական խճանկար, որը հայտնաբերվել է Բեթղեհեմում գտնվող սբ Թեոդորոս Տիրոնի վանքի տարածքից 1952 թվականին։
Հայտնաբերողը եղել է իտալացի հնագետ Վիրջիլիո Կանիո Կորբոն։ Երկու մակագրություններից մեկը թվագրվում է 5-րդ դարի 30-ական թվականներին, իսկ երկրորդը՝ 532 թվականին։
Ըստ ընդունված տարբերակի՝ այդ եկեղեցին կառուցել է Վիրքի թագավորության Բոսմարիոս արքայի որդին՝ Պետրե Իբերիացին, ով իր ուսուցիչ Միտրիդատի հետ ուխտագնացության է մեկնել Երուսաղեմ, որտեղ վանական է ձեռնադրվել և ստացել Պետրե անունը։ Այս մասիվ հավաստում է մակագրություններից առաջինը, հավելելով, որ վանքը հիմնադրելիս Պետրեին զորավիգ է եղել հայրը՝ վրաց արքան։
Երկրորդ մակագրությունը հակասում է առաջինի բովանդակությանը՝ նշելով, որ վանքը կառուցել է հռոմեացի զորավար Բակուր Իբերացին (ամենայն հավանականությամբ՝ Պետրեի պապը)։ Այնուամենայնիվ, երկրորդ արձանագրությունը որևէ տեղեկատվություն չի տալիս Պետրե Իբերացու մասին։


== Արձանագրություններ ==


=== Առաջին մակագրություն ===

Թարգմանությունը՝ «Հիսո՛ւս Քրիստոս, ողորմիր Բակուրին և Գրիորմիզդին և նրա սերունդներին»։
Թվագրություն՝ մեր թվականության 430 թվական, 5-րդ դար։


=== Երկրորդ մակագրություն ===

Թարգմանությունը՝ «Սո՛ւրբ Թեոդորոս, ողորմիր Մարուանին (Պետրե Իբերացի) և Բուրզենին, ամէն»։
Թվագրություն՝ մեր թվականության 532 թվական, 6-րդ դար։


=== Երրորդ մակագրություն ===

Թարգմանությունը՝ «Սուրբ Հիսուս Քրիստոսի և Թեոդորոսի միջոցով, Աստվա՛ծ, ողորմիր աբբա Անտոնին և Յոսիային՝ այս խճանկարի հեղինակին, և Յոսիայի մորն ու հորև, ամէն»։


== Ծանոթագրություններ ==


== Գրականություն ==
Hewitt, B.G. (1995). Georgian: A Structural Reference Grammar. John Benjamins Publishing. 978-90-272-3802-3.
Khurtsilava, Besik (2016). The inscriptions of the Georgian Monastery in B'ir el-Qutt and their chronology,"Christianity in the Midlle East", No 1,2017, pp. 129–151
Wachtang Djobadze, Materials for the study of Georgian monasteries in the Western environs of Antioch on the Orontes, Volume 48; Volume 372, Corpussco, 1976
Մարիներ-2

Մարիներ 2 (անգլ.՝ Mariner 2), ամերիկյան ավտոմատ միջմոլորակային կայան, որը նախատեսված էր Վեներայի մոտով անցում կատարելու համար, առաջին սարքն էր, որը կատարեց անցում մոլորակի մոտով։ Կայանը ՆԱՍԱ-յի միջմոլորակային տարածության ուսումնասիրման համար նախատեսված Մարիներ ծրագրի երկրորդ և հաջողությամբ ավարտված առաջին առաքելությունն էր։ ԱՄԿ-ն նախագծվել էր Ռեակտիվ շարժման լաբորատորիայում, այն Ռեյնջեր կայանի պարզեցված տարբերակն էր և Մարիներ 1 կայանի կրկնօրինակը։ Նախագծման ժամանակ ծագած բազմաթիվ բարդությունների պատճառով նախագծողները ստիպված եղան զգալիորեն թեթևացնել կայանը հեռացնելով գիտական սարքավորումների մեծ մասը։
Մարիներ 2-ը արձակվել է 1962 թվականի օգոստոսի 27-ին Ատլաս-Աջենա կրող հրթիռի միջոցով Քանավերալ հրվանդանի տիեզերական ուժերի կայանից։ Առաքելության ավարտին, 1962 թվականի դեկտեմբերի 14-ին կայանը անցավ Վեներայի մոտով 34773 կմ հեռավորության վրա։

Մարիներ 2-ի վրա տեղադրված էին երկու ռադիոմետր (միկրոալիքային և ինֆրակարմիր սպեկտրների համար), միկրոասուպների տվիչ, արևային պլազմայի տվիչ և մագնիսամետր։ Այս սարքավորումներով նախատեսվում էր չափել Վեներայի մակերևույթի ջերմաստիճանի բաշխումը և կատարել մոլորակի մթնոլորտի ուսումնասիրություններ։ Առաքելություն առաջնային նպատակն էր կայանի միջոցով կատարել Վեներայի ջերմաստիճանի ռադիոմետրիկ չափումներ։ Երկրորդային նպատակն էր չափել մոլորակի մագնիսական դաշտի մեծությունը և ուսումնասիրել լիցքավորված մասնիկների միջավայրը։
Դեպի մոլորակը թռիչքի ընթացքում Մարիներ 2-ը կատարեց արեգակնային քամու չափումներ, հաստատելով Լունա 1-ի չափումենրը կատարված 1959 թվականին։ Կայանը նաև չափեց միջմոլորակային փոշու խտությունը, որը պարզվեց որ ավելի նոսր է քան ենթադրվում էր։ Ի հավելումն, Մարիներ 2-ը գրանցեց Արեգակից ծագող բարձր էներգիայով լիցքավորված մասնիկներ, ինչպես նաև Արեգակնային համակարգի սահմաններից դուրս ծագող տիեզերական ճառագայթում։ Վեներայի մոտող անցման ընթացքում կայանը կատարեց մոլորակի ջերմային միջավայրի չափումներ, որի արդյունքներով պարզվեց, որ Վեներան ունի պաղ ամպային ծածկույթ և չափազանց տաք մակերևույթ։
Կայանի հետ վերջին հաջող կապը տեղի է ունեցել 1963 թվականի հունվարի 3-ին։


== Տես նաև ==
Մարիներ ծրագիր


== Ծանոթագրություններ ==


== Արտաքին հղումներ ==
Mariner 2 Mission Profile by NASA's Solar System Exploration
Full-scale engineering prototype of Mariner 2 in the Smithsonian Air and Space Museum, Washington, D.C. Archived 2012-03-13 at the Wayback Machine.
Mariner 2 Archived 2017-05-17 at the Wayback Machine.
Կարգին հաղորդում

«Կարգին Հաղորդում», հումորային մանրապատումների ժողովածու, որոնց հեղինակներն էին Հայկ Մարությանը և Մկրտիչ Արզումանյանը։ Ցուցադրվել է մոտ 7 տարի «Արմենիա» հեռուստաալիքով։ Այն Հայաստանում ամենահայտնի և հաջողված կատակերգական շոուներից էր։ Շոուն բաղկացած էր մի քանի րոպեանոց հատվածներից, որոնք սովորաբար վերաբերում էին կենցաղային իրավիճակներին, Հայաստանի սոցիալական խնդիրներին, ֆուտբոլին, Երկրորդ համաշխարհային պատերազմին և այլն։


== Արտաքին հղումներ ==
Մանրապատումները Յություբում
Բնության հատուկ պահպանվող տարածքների կադաստր

Բնության հատուկ պահպանվող տարածքների կադաստր, բնության հատուկ պահպանվող տարածքների իրավական վիճակի, քանակական և որակական բնութագրերի, էկոլոգիական, գիտական, մշակութային և ժողտնտեսական այլ արժեքների, հողօգտագործման մասին տեղեկությունների և փաստաթղթերի համակարգ։ Կադաստրը ստեղծվել է բնության հատուկ պահպանվող տարածքների ծրագրավորումն ու պահպանությունն ապահովելու, գիտական հետազոտությունների, համապատասխան ռեժիմների պահպանման նկատմամբ պետական վերահսկողություն իրականացնելու, ինչպես նաև սոցիալական զարգացման ծրագրերի կազմման և արտադրական ուժերի տեղաբաշխման ժամանակ դրանց դերը հաշվի առնելու նպատակով։ Կադաստրի վարման կարգը սահմանում է ՀՀ Կառավարությունը։
Մեշչերևո

Մեշչերևո (ռուս.՝ Мещерево, բաշկիրերեն՝ Мишәр), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 189 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիոլետա Ֆերրարի

Վիոլետա Ֆերրարի (անգլ.՝ Violetta Ferrari, ապրիլի 25, 1930(1930-04-25), Հոդմեզյովաշարհեյ, Հունգարիա - հունվարի 23, 2014(2014-01-23), Բուդապեշտ, Հունգարիա), հունգարացի դերասանուհի։


== Կենսագրություն ==
Վիոլետա Ֆերրարին ծնվել է 1930 թվականի ապրիլի 25-ին Հունգարիայի Խոդմեզյովաշարխեյ քաղաքում։ Նրա հայրը եղել է իտալացի զինվոր, որ գերվել է Առաջին համաշխարհային պատերազմի ժամանակ։ Վիոլետա Ֆերրարին սովորել է Բուդապեշտի երաժշտական ակադեմիայում։
Վիոլետա Ֆերրարին երեք տարի աշխատել է Բուդապեշտի Ազգային թատրոնում։ 1956 թվականին՝ այն բանից հետո, երբ խորհրդային զորքերը մտել են Հունգարիա, Վիոլետա Ֆերրարին ամուսնու՝ Շանդոր Սաբոյի հետ տեղափոխվել է Արևմտյան Գերմանիա։ Այնտեղ նա սովորել է գերմաներեն և մինչև 1984 թվականը խաղացել Ֆրանկֆուրտի Kleinen Theater am Zoo թատրոնում։
Վիոլետա Ֆերրարին հայտնի է «Երկու անգամ երկու երբեմն հավասար է հինգի» (1954), Conrad: The Factory-Made Boy (1983) և Stoppt die Welt — Ich möchte aussteigen (1966) ֆիլմերում կատարած իր դերերով։
1997 թվականին Վիոլետա Ֆերրարին վերադարձել է Հունգարիա, սակայն բժիշկների խորհրդով այլևս բեմում չի խաղացել խուճապային խանգարման պատճառով։
Վիոլետա Ֆերրարին մահացել է Բուդապեշտում 2014 թվականի հունվարի 23, 83 տարեկան հասակում։


== Ծանոթագրություններ ==


== Արտաքին հղումներ ==
Վիոլետա Ֆերրարի (անգլ.) Internet Movie Database կայքում
Բարդի Բոլլեի

Բարդի Բոլլեի (լատ.՝ Populus bolleana), ուռածաղկավորներ ընտանիքի, ուռազգիներ ցեղի բույս։


== Նկարագրություն ==
Տերևաթափ խոշոր ծառ է 30-35 մ բարձրությամբ և 0,8-1,0 մ տրամագծով։ Սաղարթը լայն-ձվաձև է կամ բրգաձև, դեպի վեր ուղղված ճյուղերով։ Բնի և բազմամյա ճյուղերի կեղևը բաց գույնի է, մոխրականաչավուն, հարթ և միայն ծեր ծառերի բնի ներքին մասի կեղևը ճաքճքված է, մուգ մոխրագույն կամ սևավուն։ Երիտասարդ ընձյուղները պատված են սպիտակ, թաղիքանման աղվամազով։ Երկարացած ընձյուղների տերևները խոշոր են, կաշվեկերպ, 5-7 բլթականի (երբեմն՝ 3), որոնք իրենց հերթին ունեն բլթակներ և խոշոր-ատամնաեզր են, տափակ-սեպաձև, երբեմն սրտանման հիմքով, բացվելիս երկու կողմից էլ ծածկված են սպիտակ, թաղիքանման աղվամազով։ հետագայում վերևի կողմից ստանում է մուգ անփայլ կանաչ գույն, ներքևի
կողմը մնում է ծածկված սպիտակ, թաղիքանման աղվամազով։ Կարճացած ընձյուղների տերևները էլիպսա-կլորավուն են, անկանոն-անկյունավոր, սուր-ատամնաեզր, երբեմն՝ մերկ։ Տերևակոթունը կողքերից խիստ սեղմված է, խոշոր, ափսեանման գեղձիկներով։
Բnղբnջները ձվաձև են, խոշոր, մինչև 12 մմ երկարությամբ, ծածկված սպիտակ աղվամազով։ Տերևները բացվում են մարտին, ծաղկում է մարտ-ապրիլին, պտուղները հասունանում են ապրիl-մայիս ամիսներին։ խոնավասեր է, չափազանց լուսասեր, բավականին ցրտադիմացկուն և ձմեռադիմացկուն (Միջին Ասիայում դիմանում է մինչև -40 °C-ի սառնամանիքներին)։ Պահանջկոտ է հողի նկատմամբ։ Ունի մակերեսային, հորիզոնական ուղղությամբ տարածվող արմատներ։ Հտղմադիմացկուն չէ։


== Տարածվածություն ==
Բնական պայմաններում տարածված է Միջին Ասիայի հարթավայրերում և նախալեռնային շրջաններում, որտեղ աճում է գետափերին, ինչպես նաև լանջերի խոնավ շլեյֆներում։ Տյան Շանում հանդիպում է խմբերով, սովորական ընկուզենու անտառներում։


== Կիրառություն ==
Մշակության մեջ հայտնի է անհիշելի վաղ ժամանակներից։ Հայաստանում մշակվում է 50-ական թվականներից։ Ներկայումս 30-35 տարեկան ծառեր կան Երևանում և ՀՀ ԳԱ բուսաբանական այգում, որոնք հասնում են 15-16 մ բարձրության և 50-60 սմ բնի տրամագիծ ունեն։ Ամեն տարի առատորեն ծաղկում և պտղաբերում են։ Հաջողությամբ է բազմանում կտրոնների միջոցով։ Բոլլեի բարդին լավ է աճում նաև Վանաձորում, Սևանում, Իջևանում, Բյուրականում, Գյումրիում, ամենուրեք հանդես բերելով մեծ դիմացկունության և դեկորատիվ հատկանիշներ։


== Ծանոթագրություններ ==
Պուշկարի (այլ կիրառումներ)

Պուշկարի, կարող է վերաբերել՝

Պուշկարի - գյուղ Ռուսաստանի Ռյազանի մարզի Միխայլովսկի շրջանի կազմում։
Պուշկարի - գյուղ Ռուսաստանի Սմոլենսկի մարզի Սմոլենսկի շրջանի կազմում։
Նիժնեկուգոեյսկի (Զերնոգրադի շրջան)

Նիժնեկուգոեյսկի (ռուս.՝ Нижнекугоейский), ավան Ռուսաստանի Ռոստովի մարզի Զերնոգրադի շրջանում։ Մտնում է Գուլյայ-Բորիսովսկի գյուղական համայնքի կազմի մեջ։
Խաճար Վերին

Խաճար Վերին, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Արածանիի միջին հոսանքի աջ կողմում, Խաճար Ներքին գյուղից հյուսիս։


== Բնակչություն ==
XX դարի սկզբին ուներ 16 տուն՝ 128 հայ և 8 տուն՝ 40 քուրդ բնակիչ։ XIX դարի վերջին զուտ հայաբնակ էր։


== Պատմամշակութային կառույցներ ==
Գյուղից արևմուտք՝ ձորափին, կային եկեղեցու ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պալամուլլա

Պալամուլլա (էստ․՝ Palamulla), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալբերտ Մայքելսոն

Ալբերտ Աբրահամ Մայքելսոն (անգլ.՝ Albert Abraham Michelson, դեկտեմբերի 19, 1852(1852-12-19)[…], Strzelno, Պլզենի մարզ - մայիսի 9, 1931(1931-05-09)[…], Փասադենա, Կալիֆոռնիա, ԱՄՆ[…]), ամերիկացի ֆիզիկոս։
1892-1929 թթ. Չիկագոյի համալսարանի պրոֆեսոր, 1923-1927 թթ. ԱՄՆ ազգային ԳԱ նախագահ։ 1878-1882 և 1924-1926 թթ. լույսի արագության որոշման բազմաթիվ փորձեր է կատարել՝ Երկրի շարժման հաշվառումով։ Ստեղծել է մի ինտերֆերոմետր (Մայքելսոնի ինտերֆերոմետր), որի օգնությամբ 1892-1893 թթ. հետազոտել է սպեկտրային գծերի գերնուրբ կառուցվածքը։ Իբրև երկարության էտալոն՝ առաջարկել է կադմիումի կարմիր գծի ալիքի երկարությունը։ Կառուցել է գերբարձր լուծունակության սպեկտրային սարք (Մայքելսոնի էջելոն), աստղային ինտերֆերոմետր և զբաղվել աստղերի անկյունային տրամագծերի որոշմամբ։ Արժանացել է նոբելյան մրցանակի (1907)։


== Ծանոթագրություններ ==
Սրբախոսություն

Սրբախոսություն (սրբագրություն), սրբերի կյանքի նկարագրություն, նրանց նվիրված խոսք կամ երկ։ Սրբախոսության հիմնական տեսակներն են վկայաբանությունն ու վարքը։ Սրբախոսության մեջ են մտնում նաև ներբողյանները, սրբերին նվիրված եկեղեցական կարգերը։ Հայ գրականության մեջ սրբախոսությունն առաջ է եկել քրիստոնեական պաշտոնական դավանանքի հետ մեկտեղ (4-5-րդ դարեր) և գոյատևել ամբողջ միջնադարի ընթացքում։
Վանակյուլա (գյուղ, Մառտնա շրջան)

Անվան այլ կիրառումների համար տե՛ս՝ ՎանակյուլաՎանակյուլա (էստ․՝ Vanaküla), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջրառատի պատմության և մշակույթի անշարժ հուշարձանների ցանկ (Արմավիրի մարզ)

Անվան այլ կիրառումների համար տե՛ս՝ Ջրառատի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արմավիրի մարզի Ջրառատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պետերբուրգյան փողոց (Կազան)

Պետերբուրգյան փողոց (թաթ.՝ Петербург урамы), մասնակի հետիոտնային փողոց Կազանի պատմական կենտրոնում, քաղաքի համալիր  տեսարժան վայրերից մեկը։ Փողոցը նախկինում կոչվել է Սվերդլովի, այնուհետև` Գեորգիևյան։


== Նկարագրություն ==
Փողոցը անցնում է Տուկայի քաղաքային կենտրոնական հրապարակից դեպի հյուսիս արևմուտք,  մինչև հարավ  արևելք, նրան ուղղահայաց Նազարբաևի փողոցը։ Փողոցի երկարությունը 1800 մետր է, որից 530 մետրը` հետիոտնային։  
Կազանի 1000- ամյակի կապակցությամբ փողոցի հետիոտնային մասն արմատապես վերակառուցվեց Սանկտ-Պետերբուրգի կառավարության աջակցությամբ։ Փողոցի կառուցման հիմնական ճարտարապետա-գեղարվեստական գաղափարը  «Պետերբուրգյան անկյան» ստեղծումն է, օգտագործելով ոճավորված կամրջակներ, ցանկապատեր և սալահատակված ծառուղիներով հետիոտնային պողոտաների նմանակումներ (խորհրդանշելով պետերբուրգյան ջրանցքները), ռոտոնդաներ   (խորհրդանշելով պետերբուրգյան Կազանյան տաճարը), քանդակագործական և հուշարձանային կոմպոզիցիաներ և այլ ճարտարապետական հնարքներ ու ձևեր։
Փողոցը հիմնականում կառուցապատված է նոր շենքերով։
Փողոցի սկզբում տեղադրված է Լև Գումիլյովի հուշարձանը, ինչպես նաև խոշոր առևտրի և զվարճանքի «Կոլցո» համալիրը,   «Հանրապետություն» առևտրի տունը և «Թաթարստան» հյուրանոցը։
Փողոցում տեղակայված են «Կազան» միջազգային հյուրանոցը, դիտահրապարակով, «Ռեգինա» և «Սուլեյման-պալաս» հյուրանոցները, Զայցևի Փառքի գեղարվեստական պատկերասրահը, Խնայբանկը, Թաթարստանի սպորտի և երիտասարդության նախարարությունը, Սուրբ աստվածածնի Պոկրովսկու տաճարը, «Իդեա»  տեխնոպարկը,  հանրապետության ինֆորմացիոն տեխնոլոգիական կենտրոնը, Սպայի տունը և բազմաթիվ գրասենյակներ։ Փողոցի վերջում է գտնվում «Տոգան ավիլիմ (Հայրենի  գյուղ)» ռեստորանային զվարճանքի համալիրը մի քանի նորակառույց շենքերի և շինությունների հետ միասին, ինչպես նաև   հեքիաթային Մանկական պալատը, Ռուսաստանի խոշորագույն  «Հեքիաթ» տիկնիկային թատրոնով, որի շուրջն ամռանը կազմակերպվում է ծաղկային փառատոն, իսկ ամռանը սառցե քաղաք։  
Նազարբաևի փողոցի հետ հատման շրջանում (նախկին` Էսպերանտո) է գտնվում «Մետրոէլեկտրոտրանս»-ի գրասենյակը, Փառքի ծառուղին, պատմական տրամվայի վագոնների ցուցադրությունով և Սիրո ծառուղով։ 
Փողոցի սկզբում և վերջում են գտնվում Կազանի մետրոպոլիտենի «Տուկայի հրապարակ» և «Մահուդե  ավան» կայարանները։


== Պատկերասրահ ==

		
		
		
		
		
		


== Ծանոթագրություններ ==
Սան Ռայմունդու դաս Մանգաբեյրաս

Սան Ռայմունդու դաս Մանգաբեյրաս (պորտ.՝ São Raimundo das Mangabeiras), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 15 404 մարդ՝ 2006 թվականի տվյալներով։ Գրավում է 3 521,740 կմ² տարածք։ Բնակչության խտությունը՝ 4,4 մարդ/կմ²։


== Պատմություն ==
Քաղաքը հիմնադրվել է 1949 թվականի փետրվարի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 91.080.688,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.008,36 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,638 (տվյալները ՄԱԿ-ի զարգացման ծրագրի)։
Տաշկիսու

Տաշկիսու  (ռուս.՝ Ташкису), գետ Ռուսաստանում, հոսում Արխանգելսկի մարզում։ Գետաբերանը տեղակայված է Բուզատ գետի ձախ ափին՝ 7,8 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  10010201312111100024212
Հիդրոլոգիական ուսումնասիրությունների կոդը -  111102421
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստրոգանովկա (գյուղ, Սիմֆերոպոլի շրջան)

Ստրոգանովկա (ուկրաիներեն՝ Строганівка, Ղրիմի թաթարերեն՝ Mamaq), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Մամակ։
2001 թվականի տվյալներով Ստրոգանովկա գյուղում բնակվում էր 3 099 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բույս (անձնանուն)

Բույս, հայկական արական անուն։ Առաջացել է հայերեն բույս՝ «տունկ» բառից։ Համազոր է Նորատունկ անձնանունը, որը հունարեն Νεόφυτος-ի տարբերակն է։ Գործածվել է 14-րդ դարում։ Փաղաքշական ձևն է՝ Բուսիկ։


== Գործածություններ ==
Բույս, որդի Կարապետ կրոնավոր գրչի, ով 1344 թվականին ընդօրինակեց մի Ավետարան։


== Ծանոթագրություններ ==
Bam Bam

«Bam Bam», ամերիկա-կուբացի երգչուհի Կամիլա Կաբելյոյի երգը բրիտանացի հեղինակ-կատարող Էդ Շիրանի մասնակցությամբ։ Թողարկվել է Epic Records լեյբլում որպես Կաբելոյի «Familia» ստուդիական երրորդ ալբոմի երկրորդ սինգլ 2022 թվականի մարտի 4-ին՝ նրա 25-ամյակի հաջորդ օրը։ «Bam Bam»-ը փոփ երգ է, որը ոգեշնչված է արևադարձային երաժշտությամբ, սալսայով և ռեգետոնի ոճով ռեֆրենով կրկներգերով։ Սա Կաբելոյի և Շիրանի երկրորդ համագործակցությունն է «South of the Border» սինգլից հետո, որին մասնակցել է նաև ամերիկացի ռեփեր Քարդի Բին, և որը թողարկվել է Շիրանի No.6 Collaborations Project չորրորդ ստուդիական ալբոմում։ Շապիկի վրա պատկերված է Կաբելոն, որը նստած է մայթեզրին՝ աղավաղված դիմահարդարմամբ։ Երգի հեղինակներն են Կաբելոն և Էդ Շիրանը, ինչպես նաև Էրիկ Ֆրեդերիկը, Էդգար Բարերան, Չեչե Ալարան, Սքոթ Հարիսը։


== Երաժշտական տեսահոլովակ ==
«Bam Bam» երգի տեսահոլովակի պրեմիերան, որի ռեժիսորն է Միա Բարնսը, տեղի է ունեցել 2022 թվականի մարտի 4-ին։ Նախքան տեսահոլովակի թողարկումը Կաբելոն կիսվել  թիզերներով սոցիալական ցանցերում, ներառյալ Կաբելոյի և Շիրանի համատեղ թիզերը, որը 7 մլն դիտում է ունեցել դեռևս տեսահոլովակի հիմնական պրեմիերայից առաջ։ Թողարկումից 6 ժամ անց տեսահոլովակը հավաքել է 1 միլիոն դիտում։


== Համերգային կատարումներ ==
Կամիլա Կաբելոն առաջին անգամ «Bam Bam»-ը ներկայացրել է մարտի 4-ին՝ «The Late Late Show with James Corden» հաղորդման ուղիղ եթերում։ Կաբալոն երգել և պարել է բարի սեղանի վրա՝ պարողների ծափահարությունների ներքո և կատարել է սինգլի այն տունը, որը երգում է Էդ Շիրանը (նա ներկա չէր շոուին)։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Bam Bam»
 «Bam Bam» (The Late Late Show with James Corden)